Dies de fúria. Dies de glòria!: 25-N: És possible una única candidatura explícitament independentista?\nPublicat per Dies de fúria a 10/03/2012\nMolt interessant. Precisament estava pensant en escriure alguna cosa sobre això, i potser ho faci. Encara que el meu punt de vista era sobre seria sobre si cal una esquerra nacional. Un partit independentista sense dubtes i socialdemòcrata que ara pugui contribuir a la independència i que en un futur pugui disputar-se amb CiU el govern d'un futur estat. Com deia en Carod, està clar que si no canvien algunes coses, CiU governarà fins a la fi dels temps.\nSobre les possibilitats que tu dius, jo veuria un acord ERC-SI com a molt positiu. Els veig fins i tot com a segona força i segurament no dubtaria en votar-los, perquè veig més necessari aquest segon partit fort, que no votar a CiU directament. Per altra banda, per fer una esquerra nacional, crec que fins i tot hi podria ser ICV, però quan ja comencem a parlar de les CUP, EUa i coses d'aquestes, ja no ho veig... Amb aquests no es pot fer res més que un grup anti-sistema, res que pugui aspirar a obtenir majories a no ser en èpoques de gran crisi i trasbals i a base de prometre coses que no es poden complir i fer molta demagògia.\nSi finalment en aquesta coalició hi ha les CUP, veig difícil poder-ho votar...\nPotser la solució seria una esquerra nacional socialdemòcrata amb ERC-SI i algun grupuscle més i una esquerra més anti-sistema amb ICV-EUA-CUP i altres.\nAfegeixo una cosa: quin gran error convidar també Democràcia Catalana (és a dir, en Laporta i quatre més) a aquesta cimera.\nEncara cauran en l'error de tornar-li a donar vida a un cadàver polític oferint-li algun lloc amb possibilitats de sortir...\nI mira que en Laporta em cau bé, i jo com a persona que vaig votar SI m'he sentit representant pel seu discurs i actitud la majoria de vegades que l'he sentit parlar al Parlament.\nPerò ja s'ha demostrat que per la política no serveix i va a la deriva cercant una cadira on aferrar-se. És un cadàver polític i és un error comptar amb ell per fer el que sigui.\nEl post m' agrada però hi trobo a faltar un punt que trobo molt important i que crec que és cabdal i més important que no pas la coalició ERC+SI+DC+Rcat i que penso que malgrat no trascendir ha estat part del problema del no acord en la confecció dels llocs a les llistes.\nLa Gran Coalició té sentit de cara a la llei d' Hont i a minimitzar-ne els seus efectes negatius. Cap vot independentista a l' extraparlamentarisme.\nAra, tot això són guanys marginals. Gens despreciables però marginals o fruit de l' otimització de l' aritmètica.\nPer mi el més important seria poder integrar una part molt important dels potencials desertors del PSC-PSOE a aquesta Gran Coalició.\nSi suméssim els Maragalls, Castells, Gelis etc... al Projecte; això sí que podria ser una millora tangible i no pas marginal.\nPenso, també, que aquesta gent es sentiria més còmode en una coalició que puguéssin ajudar a gestar que no pas integrant-se a un organigramma existent.\nSi poden aportar, posem per cas, 8 diputats a la causa, són vuit més per nosaltres i vuit menys per ells. Penso que és la clau per assegurar-nos depassar una majoria qualificada en unes eleccions que de facto són plebiscitàries.\nÉs una mica agosarat dir que la Marta Rovira no va tenir res a veure amb les trifulques tripartides d'Esquerra. Va estar implicada en la campanya contra el candidat a les municipals de Vic (2007), i les amenaces al president de la secció local de Vic, per haver portat al Carretero a un acte. Va anar a la candidatura del Puigcercós al congrés del 2008, i va formar part de l'executiva del Puigcercós i Ridao primer com secretària de política internacional i després com a vicesecretària general. Va formar part del segon tripartit durant 3 o 4 anys amb un càrrec de confiança a l'Agència de Cooperació amb el Minoves...\nCesc, hi estic d'acord. Sí que dic: "que hauria de tenir posicionaments agoserats en altres camps per a atreure votants d'altres opcions, específicament el PSC. Ja sé que no és fàcil, però és molt important per al país".\nAnònim, veig que no has entès res. He parlat de pas enrere dels líders implicats en aquelles opcions. La Marta efectivament va estar en aquella ERC, com milers d'altres. Això no és un problema. He parlat dels lideratges de referència, no de la resta de la gent, no fotem!\nOsti, tu...i com ho portes,ara, això d'anar de bracet amb els Walking Dead?\nAquest Cesc de sobre no sóc pas jo.\nVull dir que no sóc pas el mateix que va escriure el 5del 10.\nPersonalment trobo molt bé que Rcat vagi amb CiU o amb ERC.\nÉs que no ets l'únic Cesc, company!\nSi m'hagués fixat en el teu nom al comentari, ja hagués firmat Cesco, que és com em diuen a casa, per toca'm els collons...


L'alcalde incidix en la necessitat de recuperar com més prompte millor el turisme britànic durant la visita del president Puig | Benidorm\nEl màxim responsable de la Generalitat visita l'estand de Benidorm en Fitur\nL'alcalde incidix en la necessitat de recuperar com més prompte millor el turisme britànic durant la visita del president Puig\nL'alcalde de Benidorm, Toni Pérez, ha incidit en la necessitat de recuperar com més prompte millor el turisme del Regne Unit i que la ciutat siga incorporada al nivell de color verd en el semàfor d'indicacions per a les vacances dels britànics. Toni Pérez ha traslladat este missatge al president de la Generalitat, Ximo Puig, durant la visita que el màxim responsable del govern valencià ha fet a l'estand de Benidorm en la Fira Internacional de Turisme de Madrid (Fitur).\nEl president Puig ha sigut rebut en l'estand per l'alcalde; la primera tinenta d'alcalde, Ana Pellicer; i la secretària general d'Hosbec, Nuria Montes. En la visita també ha participat, entre altres, el secretari autonòmic de Turisme, Francesc Colomer; i el president de la Diputació d'Alacant, Carlos Mazón.\nPérez ha recalcat que "som un destí segur, que ha adoptat mesures per a garantir aqueixa seguretat i que a més des de fa moltes setmanes presenta una evolució positiva en la incidència epidemiològica". Eixes condicions sumades a "la gran demanda i interés que Benidorm suscita entre els residents del Regne Unit, fan de la nostra ciutat un destí preferent per als turistes d'esta nacionalitat, que estan desitjant que les condicions de mobilitat els permeten vindre".\nMinut de silenci a Benidorm per la cinquena víctima de la vi…


Cap Vermell - Documentació Gabellina i Oriental (9) Primavera negra i gabellina: Jack Bilbo i Henry Miller 2\nDocumentació Gabellina i Oriental (9) Primavera negra i gabellina: Jack Bilbo i Henry Miller 2\nPrimavera negra i gabellina:\nJack Bilbo i Henry Miller\nJack Bilbo i Henry Miller: dos gabellins universals\nConeixíem, fins ara, dues autobiografies de Jack Bilbo que ja han estat comentades en altres articles i més extensament a la meva comunicació feta a les Jornades d’Estudis Locals del 2010. Ara, però, n’han aparegut dues més, publicades en alemany a Alemanya el 1963 i el 1965, que són:\nKäpt'n Bilbo. Rebell aus Leidenschaft. Erdmann, 1963.\nKäpt'n Bilbo, Rebell aus Leidenschaft. Ein Leben für das Abenteuer, Wilhelm Goldmann Verlag, München 1965.\nÉs possible que aquestes dues que avui comentam siguin la mateixa i que la darrera, la del 1965 sigui una edició de butxaca de la primera, de la qual hem extret el pròleg, l’hem traduït i els vos presentam com a primícia mundial des del centre de l’univers que és la plaça de l’Orient, mentre bevem uns aperitius inventats i executats pels cassiners orientals.\nJack Bilbo va viure a Anglaterra durant i després de la guerra mundial, més tard passà a París el 1949 i d’aquí, el 1956, a Berlin, on va morir el desembre de 1967. Però, evidentment, a Berlin també va obrir un bar, com havia fet a Cala Rajada i a Sitges durant la nostra època republicana.\nPer això, Jack Bilbo, a més d’una artista multidisciplinari, era també un cassiner com va desmostrar al llarg de tota la seva vida. I en un d’aquests cassinus va conèixer a un altre homu extraordinari, que no és altre que Henry Miller, el qual, com ell mateix, pot ser considerat també un gabellí universal, un gabellí d’adopció d’aquells que tant necessitam per a matar l’avorriment existencial que s’ha ensenyorat de les nostres contrades convertides en moneda de canvi de la nostra peresa mental i la nostra por ancestral a la llibertat que ens encamina inexorablement a matar la gallina dels ous d’or, a sacrificar-la a l’altar d’un “no-sé-què-fer”!!!!\nPer tant, les casualitats gabellines ens han portat un nou ciutadà de les estrelles i, de la mà de Jack Bilbo, ha entrat a Capdepera per la porta del Rei en Jaume i ha mirat aquesta terra, aquests dies, aquests Temps dels Assassins que ens anuncien “un món nou de trinca, un món aterridor i avorrívol [que ja] és a la porta”.\nPròleg de Henry Miller\nDéu ens ha creat a tots com a individus, així ens ho han comunicat. Emperò només n’hi ha un com en Jack Bilbo i aquest és ell mateix. Fins i tot aquells que només han vist la seva foto no l’oblidaran mai. És una espècie de sant per als mariners, tan sols bondat i dolçor..., emperò que Déu ajudi els qui el fan enfadar! No és d’estranyar el fet que ell hagués estat vagabund, rodamón, gàngster, anarquista, mariner, propietari d’un bar i, qui sap què més. Va ésser i serà sempre molt més que això. És una persona de cap a peus; un home que estima la justícia; que creu en el perdó; que odia l’assassí, sobre tot els “Nazis”, vertaders enemics de la humanitat.\nFa dos anys, vaig tenir el gran plaer de conèixer personalment en Jack Bilbo, a Berlin, en el seu “Käpt’n-Bilbo-Hafen-spelunke”,* on les parets, tant interiors com exteriors, estan decorades amb les seves pintures, fotografies, retalls de diaris i tot allò que evoca la imaginació. Era allà, al bar, gros, poderós i barbut. Els seus ulls gris-verdós irradiaven filantropia. Més tard sopàrem plegats a la rebotiga de la seva tenda de curiositats, un lloc prou gran per a allotjar-se, amb un sofà i una taula. Fou un menjar excel·lent, preparat per la seva estimada esposa. En Jack suava moltíssim i em vaig demanar com podia ésser capaç d’evitar la claustrofòbia. Emperò ell ja havia viscut dins petites cabanes, fins i tot a vegades amb reixes al davant. Un s’imagina que necessitaria l’espai d’una gran vil·la o d’un palau, però no és així. Ell s’adapta a tot. Pot passar sense menjar, si és necessari. Pot estar en silenci, fins i tot quan “ells” li arrenquen les ungles i li peguen amb una porra.\nFreqüentment, quan al vespre no puc dormir, m’imagín com hagués estat si hagués tengut, com a amics i companys, Jack Männer, Jack London, Blaise Cendrars, Liam O’Flaherty o Maxim Gorki. Malgrat que ell, al llarg de tota la vida, hagi estat un apassionat anarquista, és prou vell per haver conegut homes com el príncep Kropotkin o Johann Most. Aquests impetuosos i temeraris individualistes tenen qualque cosa en el seu interior que fa que siguin estimats per tots els homes i dones del món. Són, endemés escriptors i pintors com Jack Bilbo, per tant nien dins els nostres cors per a sempre més. Els estimam perquè són solitaris, “Uitlanders”,** vagabunds i forasters de la societat. Els seus pecats i crims no són de tipus ordinari. Fan que la concepció general del pecat i del delicte no tingui sentit. Aquests homes tenen una percepció estricta del bé i el mal, i no obstant això prenen les seves pròpies decisions d’una manera diferent a les de la petita burgesia. Francament, estan més prop de Déu.\nIntencionadament he escrit molt poc o gairebé res sobre aquest llibre. Per què ho hauria de fer? La seva profunditat i força parlen per elles mateixes. És un informe gegant, sense ambigüitats, sobre la vida d’un home. Les ànimes sensibles, millor que ho deixin anar. Però les que es rebolquen en el pecat, les que han gaudit de la vida i encara estimen, les que no tenen por d’embrutar-se les mans ni de transgredir la llei, tindran el plaer de delectar-se amb aquest llibre.\nQuè més puc dir? Tan sols això: vint-i-una salutacions per al vell capità! Que el seu esperit continuï present.\nPacífic Palisades, Califòrnia, USA\n* cantina al moll\n** estranger en africaans.\nHeu pogut llegir en català aquest pròleg a la darrera de les autobiografies de Jack Bilbo gràcies a la traducció que ha fet Francesca Pascual, a la qual vull agrair profundament la seva tasca de transmutar un Miller “alemany” en un altre Miller “catalano-gabellí”.\nÉs una gran sort haver trobat aquest pròleg i haver pogut fer aquest article que converteix Henry Miller en gabellí per una sèrie de casualitats encadenades que van de la Torre de sa Boira a Berlin. Perquè la connexió és clara, com s’ha pogut comprovar en aquesta sèrie de dos articles en els quals s’ha parlat de Capdepera, de Jack Bilbo i també de Miller. La història té aquestes coses: dóna moltes voltes i, a vegades, arriba a qualque banda, encara que, també a vegades, com deia Joyce, és un malson del qual tractam de despertar. Sigui com sigui, però, que la boira verda ens il·lumini i ens acompanyi i, sobretot, que no escampi mai, si més no de la nostra ment “jove” i gabellina.\nHe pensat i pensaré en tots voltrus, no ho dubteu! Que el vostru esperit continuï present!\nI que en Xiscu de can Patilla no tanqui els diumenges ni les festes de guardar per tal que el poble pugui seguir respirant! I que regali musclus i gambes els missudies dels dissabtes de nadal! I que aquells tassons d’aigu que oferien els cassiners generosus es converteixin en copes de cava per a brindar a la salut de tothom!\nCapdepera, 26 de desembre 2011\nSant Esteve [suprimit per ordre governativa]


Les JERC precinten una immobiliària en protesta pel preu de l'habitatge a Gràcia La República\nLes JERC precinten una immobiliària en protesta pel preu de l’habitatge a Gràcia\nQuinze militants de les Joventuts d’Esquerra Republicana de Catalunya han precintat la immobiliària IBUSA del carrer Gran de Gràcia en senyal de protesta pels preus abusius de l’habitatge i la manca d’habitatges protegits per a joves al districte. Durant l’acció de protesta s’ha desplegat una pancarta sota el lema “Amb aquests preus no hi ha qui s’emancipi, habitatge digne ja!”, han precintat la immobiliària simbòlicament i han entregat un sac de runa amb un cartell amb el preu del m2 a Gràcia.\nL’acció que han realitzat les joves i els joves independentistes s’emmarca dins la campanya de les JERC-Vila de Gràcia en favor d’un habitatge digne i en contra l’especulació que estan portant a terme aquest any. Les joves i els joves independentistes han repartit prop de 800 octavetes i han rebut nombroses felicitacions dels veïns i veïnes de la Vila de Gràcia que en aquell moment passaven per davant.\nPer últim Jordi Aranda, portaveu de les JERC Vila de Gràcia, ha declarat que “les JERC som i serem al capdavant de les protestes socials i nacionals que afectin la vida dels joves i les joves de la nostra Vila”. Aranda també ha afegit que “l’acció que avui hem realitzat és una acció pacífica però alhora contundent per tal de mostrar a la societat que les joves i els joves no podem emancipar-nos”.


Apologia de la curiositat: La “targetada” de Cap d’Any\nquè ha estat acollida.\nLa tarja T-10, la més utilitzada de totes, puja un 12 % i el bitllet individual passa a costar 2 euros. L’augment acumulat de la T-10 des del 2001 es del 74 %, com ha calculat l’associació Promoció del Transport Públic (PTP). Es tracta de percentatges molt acusats, per no dir abusius, en un servei tan bàsic.\nPer acabar-ho d’adobar, l’eloqüent decisió de les actuals majories de govern a la Generalitat i l’Ajuntament s’ha vist acompanyada per una baixada del 5 % en les taxes i impostos que graven l’ús del cotxe privat, l’encariment del 25 % del Bicing, la paralització de les inversions de construcció de la línia L-9 del metro i l’anunci de la reducció del servei nocturn a les línies urbanes dels Ferrocarrils de la Generalitat. El paquet afavoreix el retorn a l’ús massiu del cotxe privat per part dels qui s’ho poden permetre, en detriment de la mobilitat i de la qualitat de l’aire urbà de la majoria.\nEs tracta d’una d’una concepció privatitzadora del servei públic i d’una altra penalització de les rendes més baixes, que són les que paguen els ajustos més dolorosos malgrat disposar d’un marge de maniobra econòmic més reduït. La situació general i la demostrada per les estadístiques oficials del nostre àmbit més directe convertien el moment actual en propici per fer algun mínim de gest des del govern autonòmic i municipal, per exemple no pujar la tarja d’abonament del transport públic per damunt dels increments dels anys anteriors i per damunt de l’increment del cost de la vida. No haver-ho fet il.lustra una política de retallades que discrimina sistemàticament les franges socials que tenen menys responsabilitat en la situació i paguen el cost més elevat en proporció a les seves possibilitats.\nEl fet que la majoria social s’hagi mostrat electoralment molt disciplinada i fidel envers els partits que apliquen aquesta política ha portat els governs a creure que disposen d’un xec en blanc per seguir retallant, tal com demostren alegrement amb les seves decisions.


DONA'M CINE V - Comença el període de votacions del V Dona'm Cine!\nComença el període de votacions del V Dona'm Cine!\nDONA’M CINE dona per finalitzat el termini d'inscripció de curtmetratges en la seva V edició amb un balanç de 135 inscripcions finals. Et presentem les pel·lícules nominades i com votar per elles.\nLes 135 obres produïdes entre 2018 i 2021, reflecteixen les diferents realitats de 17 països diferents, entre els quals es troben Espanya, Xile, l'Argentina, el Perú, França, Panamà, Bolívia, Nicaragua, Colòmbia, Hondures, Cuba, Andorra, Guatemala, Veneçuela, el Brasil, l'Equador i Suècia. L'organització del festival d'enguany ha seleccionat 52 pel·lícules entre les temàtiques i categories a concurs.\nFinalitzat el termini d'inscripció s'inicia ara el període de votacions del Premi del públic a través del portal web del concurs, que romandrà obert des d'avui fins dimarts 14 de setembre a les 00.00.\n2. Per a accedir a la informació completa sobre el curtmetratge i poder votar només cal clicar en el títol d'aquest.\n4. En la informació ampliada de cada curtmetratge podràs deixar el teu comentari sobre cada pel·lícula i generar un espai d'intercanvis de sabers i experiències on podràs debatre amb les autores i altres usuàries.\nUn jurat professional, format per dones destacades de l'àmbit audiovisual, social i feminista, triarà el curt guanyador del Premi del jurat i valorarà la creativitat, sensibilitat i originalitat de les obres. Aquest jurat inclou, entre altres, la participació directa de l'associació Dones Visuals, Ca la Dona, Femart o Asociadas por lo Justo (JASS) de Mesomèrica.\nLes guanyadores d'aquesta V edició del DONA’M CINE seran seleccionades de la combinació de totes dues votacions, i es revelaran el 15 de setembre. La cerimònia de lliurament de premis tindrà lloc a Barcelona el 21 d'octubre.\nDONA’M CINE compta amb el suport de de de Dones Visuals, La Bonne – Centro de Cultura de Mujeres Francesca Bonnemaison, Ca la Dona, FemArt, DEMUS Perú (Estudio para la Defensa de los Derechos de la Mujer), SICOM (Solidaridad y Comunicación), IEDH (Instituto de Derechos Humanos de Cataluña), el Observatori DESC, el Zumzeig (Cine-Cooperativa) i amb el recolzament de l’Agencia Catalana de Cooperación al Desarrollo, que any rere any aporten els seus sabers i suports per a aconseguir que DONA’M CINE creixi edició rere edició.


Una antiga poesia de Dolors Monserdà i Vidal (1845-1919) engloba d’una manera fantàstica la il·lusió de una nena el dia de Reis, i la pena d’una mare pobra que ha renunciat a la seva llibertat, per l’amor de la seva filla, que és l’únic que té al món, en una Barcelona d’abans, que com a tants llocs del món hi ha aquests pessebres amb figures de carn i ossos, amb ànimes grans que alliçonen. Així recitaven de memòria ja fa uns quants anys les noies que estudiaven internes a “Les Franceses” de Figueres, i així encara la recordaven amb el temps, i així me la recitava la meva mare quan jo era petit:\n“Dins d'un piset xic i pobre / que hi ha a peu pla d'un terrat, / treballa una pobra dona, / treballa sense parar.\nDiuen tots quants la coneixen / que hermosa ha estat sens igual: / avui d'aquella hermosura / sols per record li han quedat, / unes trenes ondejades, / negres, sedoses, brillants, / que, a l'estendre's damunt d'ella / a besar ses plantes van.\nLa nit de Reis n'és vinguda, / i sembla que amb més afany, / treballa la pobra mare, / tot mirant-se el seu infant.\n-Ai, mare, no em feu plorar! / ja n'estic aconhortada / de caminar a peu descalç, / de portar robeta vella, / de morir-me treballant; / però que em dugan la nina / que jo sempre he demanat! / Des de l'any que van portar-la / a la nena que està a baix, / jo hi he pensat cada dia, / jo de nit l'he somniat. / Ai, mare, i que n'és d'hermosa! / i que bonica que va! / Té una careta tan fina, / que sembla de setí blanc, / té una boqueta petita, / que fins dentetes hi ha! / Obre els ulls quan està dreta, / i, per dormir, els té tancats, / té uns cabellets com de seda / i els té rossos i rissats, / porta lo vestit amb róssec / i amb serrells i farbalans, / i fins mitges i polaques, / i fins sombrero, i fins guants! / Jo en vull una com aquella, / que tot l'any l'he demanat! / puix si demà quan me llevi, / la nina no haig de trobar, / com que de nit la somnio, / la toco i la duc a braç, / pregaré a Déu que al dormir-me / mai me torne a despertar!\nUn gran crit llancí la mare, / del fons del cor arrencat, / i agafant a sa filleta / i estrenyent-la amb fort abraç: / -Vés-te'n al llit, amor meva / li digué amb febrós afany, / vés, mes a Déu no demanis / que no et vulla despertar, / que la nina que tu esperes, / com la desitges tindràs.\nQuan tot just lo dia apunta, / ja la nena s'ha llevat; / plora i riu i salta i brinca, / i el que li passa no sap. / Li han portada aquella nina / que ella tant ha demanat: / li han portada i té la cara / que sembla de setí blanc, / té una boqueta petita / que fins dentetes hi ha! / porta vestidet amb róssec / i amb serrells i farbalans, / i fins mitges i polaques, / i fins sombrero; i fins guants!\nUna història emocionant, que ens parla de l’alegria de donar-se, de la generositat enmig de la necessitat, de la bona mare amb trenes tant maques, que com que a mercat tenien bon preu, les ha de vendre per poder comprar la nina per la nena. La vida està feta d’amor: el que no en té, per més que tingui, és pobre i el que el té ja en té prou, doncs precisament quan per amor es dóna el que té, ja es té tot.


Sobre Nosaltres - Pingxiang Baisheng química Embalatge\nPingxiang Baisheng Química Packing Co, Ltd va ser fundada el 2011 amb domicili 11,88,000 RMB capital. Baisheng troba a la base de ceràmica industrial, la celebració d'una superfície de 30000m 2, capital afirma de capacitat anual de RMB o 5,000,000.The aquesta fàbrica de producte ceràmic és de 10.000 tones. Fem servir principalment Ceràmica industrial i catalitzador.\nComptem amb el suport tècnic de Dalian Institut de Química Física de l'Acadèmia Xinesa de Ciències, Xina Petroleum Group Jilin Institut de Disseny, Universitat de Pingxiang i altres instituts d'investigació científica, la producció i va establir tres plataforma d'investigació. Hi ha 138 empleats, 58 van ser en un títol universitari o superior, tècnica i de gestió, d'aquests, un funcionari superior de les persones titlesin18 tècnics. Baisheng també a llarg termini contractat 10 ceràmica industrial en el desenvolupament, la investigació i desenvolupament de catalitzadors experts i professors per adviser.Baisheng tècnic de l'empresa ha autoritzat 3 patents, patents de model d'utilitat 15; documents professionals publicat més de 50 articles; obtingut 2 Ciència i tecnologia premi progrés, 3 ciència i assoliment tecnologia d'avaluació; presidida 1 projectes nivell nacional, 10 projectes de ciència i tecnologia provincials, i van participar en la formulació de 1 norma nacional "bola de ceràmica industrial boles de ceràmica inerts" (HG / T 3.683,1-2.000).\nBaisheng té la força integral industrial de ceràmica de desenvolupament de productes, disseny, producció i instal·lació de tot en un servei, que pot produir ceràmica industrial (embalatge de cartró corrugat, de boles de ceràmica, bola de ceràmica perforada, cadires de muntar de ceràmica, maó ceràmic i la placa), metall, plàstic torre d'embalatge, tamís molecular (3A, 4A, 5A, 13X sèries), alúmina activada. catalitzador del medi ambient pot produir sota temperatura del catalitzador de combustió catalítica, catalitzador de descomposició d'amoníac, catalitzador d'oxidació metanització catalyst.Ozone i un altre catalitzador industrial química.\nBaisheng té equip especialitzat per a la mòlta amb boles, refinació fang, model, assecat i sinterització, i avançat túnel cinta de malla kiln.The temperatura de sinterització pot ser tan alta com 1750 ℃ i el valor de la instrumentació de RMB 7.000.000. vam establir un centre de R + D amb personal especial d'investigació i de proves, amb el provador d'enginyeria pantalla digital de ceràmica resistència a la compressió, Fotòmetre de flama, balança analítica electrònica, silicat analitzador ràpid composició química, DHG Sèries escalfament i assecat Forn, Fast forn de resistència d'escalfament, el ràpid mola , el dispositiu de la corrosió química prova de resistència, forn de prova electrònic, provador de l'abrasió i altres investigacions instruments moderns i proves methods.the valor total de la instrumentació investigació és més de RMB 5.000.000.\nLa nostra qualitat és controlada d'acord amb ISO9001, el producte lots estrictament prova pel centre de la prova, els articles de prova inclouen component químic, desviació mida, requisit aparença, resistència a la compressió, absorció d'aigua, resistència als àlcalis, resistència a àcid, xoc tèrmic finançament resistance.The R + D més de 600.000 cada any.\nLa nostra companyia és els membres de la xarxa la col·laboració del grup de Petroli de la Xina, mentrestant, som el proveïdor qualificat de ChemChina i la Xina National Coal Group Corp i les empreses de ceràmica industrials designats pel department.we administratius són una botiga de ISO9001 i els productes que vam guanyar el qualificat certificat de productes Anàlisi de productes ceràmics Center.Our haver estat en el mercat internacional, com ara Alemanya, Japó, Dinamarca, Rússia, Estats Units, les vendes Iraq.annual abast RMB6,000,000.


Lo Blog del Bep: 26/12/10 - 02/01/11\nPublicat per Bep a dijous, de desembre 30, 2010 3 comentaris:\nÉs ben cert que els costums de la nostra societat canvien per moments i està integrant el fet de prendre el pèl a les activitats diàries de tot l'any.\nAixò sembla ser que arrenca de la matança de nens que el rei Herodes. Però aquesta celebració ha tingut una evolució i els orígens de com la coneixem avui en dia, hem de buscar-los en el paganisme de l'edat mitjana, quan durant aquest dia, preludi del Carnaval, la disbauxa i la gresca eren els protagonistes, perquè tot estava permès i la culpa no requeia en ningú.\nAvui en dia, la festa té un sentit pagà, en el qual les persones es fan bromes i enganys. Una de les bromes més conegudes són els ninots de paper que s'enganxen a l'esquena de la víctima. Aquest dia també és costum que els mitjans de comunicació publiquin una notícia falsa i inversemblant, que els lectors han de esbrinar. Reconec que cada vegada és més difícil saber quina és la notícia falsa que han publicat, perquè es publiquen una quantitat tan gran de imbecil·litats durant l'any, que quan arriba el dia dels innocents es té tendència a donar per certa la burrada per inversemblant que sembli.\nPoso com a exemple la notícia que ha aparegut en tots els mitjans de comunicació estatals, en la que anunciava que el president de la Diputació de Castelló (el Popular Carlos Fabra) ha quedat absolt dels seus càrrecs per prescripció dels delictes dels quals se l'acusava, pels quals estava imputat el president del Partit Popular de Castelló.\nPersonalment vull felicitar al jutge que ha signat aquest l’Auto de l'audiència Provincial, per haver triat una data tan assenyalada per demostrar-nos que, tal com deia l'ex alcalde de xerès Pedro Pacheco, la justícia és una conya. És cert que a ningú se li escapa el sentit de l'humor del jutge amb un cas tan emblemàtic\nLa veritat és que la gent cada dia estem menys de collonades i el que ens marca el dia a dia és la crua realitat, com la crisi, l'atur, els drets socials o els augments dels preus.\nEstem perdent aquesta capacitat de sorprendre a les persones properes amb situacions enginyoses que et fan reflexionar o si més no et fan riure. Crec que el nostre nivell de saturació sobre situacions esperpèntiques està al límit i la nostra capacitat de sorprendre'ns s'està diluint.\nEls ciutadans ja n’estem farts de que ens prenguin el pèl. Acabem una campanya electoral en la què hem sentit quantitat ingent de bestieses per part de tots. Ens espera a l'abril una altra campanya electoral en què ens prometran aquest món i l'altre amb ajuntaments endeutats fins les orelles. Jo em plantejo que en comptes de celebrar el dia dels innocents, acceptem la realitat que aquest dia es perpetua durant tot l'any i proposem celebrar el dia de la veritat, on la sorpresa ha d'estar en que ningú pot mentir durant aquest dia . Certament jo tampoc estic molt convençut que això funcionés.\nPublicat per Bep a dimarts, de desembre 28, 2010 Cap comentari:\nEtiquetes de comentaris: Justicia, mitjans de comunicació, política


Echevarne - Intolerància genètica Lactosa - Fructosa\nIntolerància genètica Lactosa - Fructosa\nTermini de lliurament: 8 dies laborables (de dilluns a divendres)\nTest capaç de detectar la intolerància genètica a la lactosa i a la fructosa mitjantçant una mostra de sang. Aquesta prova és adient per a detectar una intolerància primària a la lactosa i/o la fructosa de forma precoç, quan un infant comença a ingerir diferents tipus d'aliments.\nL'actividad de la lactasa (enzima que metabolitza la lactosa) disminueix amb l'edat, pel que un 75% de la població adulta presenta intolerància a la lactosa d'origen primari o genètic. Aquest tipus d'intolerància primària acostuma a donar-se durant la vida de certs grups ètnics i té una causa genètica. Les persones amb aquesta intolerància van notant com la ingesta de làctics els hi causa cada cop més símptomes incòmodes.\nLa intolerància hereditària a la fructosa és una malaltia metabòlica causada per mutacions en el gen Aldolasa B (ALDOB). Aquestes mutacions provoquen una acumulació de fructosa i una disminució de glucosa, indispensables per moltes funcions cel·lulars. Quan un nadó comença a ingerir fruites, papilles o verdures, la sacarosa es degrada i allibera fructosa i glucosa. Si la fructosa no pot ser metabolitzada adequadament, comença a acumular-se a les cèl·lules, causant els símptomes ràpits d'intolerància com vòmits, letàrgia o deshidratació.\nExisteixen altres proves, com el test de l'alè, que detecten també les intoleràncies d'origen secundari (consecuència d'un mal funcionament intestinal), però aquestes ofereixen una sensibilitat i especificitat inferior, sobretot en nens (entre un 5% y un 20% de marge d'error).


Daniel Ortega: Fem gran l’acolliment? - Social.cat\nFem gran l’acolliment?\nDimarts, 13 de novembre de 2018 | 07:45 h\nAquests dies, al meu CRAE (Centre Residencial d'Acció Educativa), estem duent a terme diversos processos d'acoblament per a infants. Parlem d'infants que tenen entre dos i quatre anys i afortunadament el mateix sistema ha trobat dos papes acollidors, cosa que suposarà la fi de l'estada al nostre centre.\nAixò suposa una immensa oportunitat, en concret per una nena de dos anys que porta quatre mesos al nostre CRAE i que ja amb anterioritat va romandre en un centre d'acolliment quasi un any. Dit d'una altra forma, més de la meitat de la seva vida l'ha viscut en centres de protecció a la infància. Això suposa fer comiats, tenir un petit “dol” cap a l'equip educatiu, d'acord amb l'estima que la mateixa nena s'ha guanyat i que ens ha captivat dia rere dia a través del seu somriure i dels seus gestos des de l'esfera quotidiana que ens proporciona una feina tan intensa com l'educació als centres de protecció a la infància.\nPerò en el mateix equip també hi ha una immensa felicitat per l'oportunitat que suposa créixer en entorns normalitzats, en obtenir experiències de vida enriquidores que permetin a la nena desenvolupar-se de forma òptima en totes les seves vessants (físiques, emocionals, psicològiques, etc) que un centre pot atorgar en un temps determinat però no de forma perenne. I és que els centres haurien de tenir una estada limitada que no sempre es reflecteix en la realitat de la nostra praxi professional.\nAra bé, aquestes línies pretenen més aviat descriure altres tipus d'acolliment. I és que les experiències potser més conegudes o més visibles són les d'acolliment en família extensa o aliena de forma simple o permanent. Però la Llei de Drets d'Oportunitats d'Infància i Adolescència 14/2010 materialitza altres tipus d'acolliment i que en la pràctica quotidiana dels CRAE els coneguem com el de famílies col·laboradores.\nAquesta modalitat permet que els infants que participen d'aquest programa –majoritàriament majors de nou anys i que fa molt temps que viuen en un centre de protecció– puguin gaudir d'altres experiències familiars durant els caps de setmana, vacances i altres períodes temporals sense perdre el contacte amb la seva família d'origen.\nAquesta modalitat suposa, com s'ha dit, que els infants i adolescents puguin viure i gaudir d'experiències familiars que probablement no hagin viscut mai. Permet, alhora, realitzar activitats de caràcter social i familiar des de la quotidianitat, des de la normalitat. El fet d'anar a sopar, veure una pel·lícula, anar d'excursió a la muntanya o a la platja en un context més individualitzat –que no el tarannà col·lectiu que intrínsecament atorga el centre en les seves activitats quotidianes– permet fomentar els factors de protecció en els mateixos infants.\nFa setmanes que al nostre centre hem començat un procés d'acoblament amb la família col·laboradora d'un jove de 13 anys. Aquesta experiència està resultant enriquidora per ell, per la mateixa família i també per a l'equip educatiu que veu com el jove cerca el constant vincle i contacte amb aquesta família i no pas l'aïllament i desídia social que es reflecteix en el seu dia a dia al CRAE a través de la soledat, l'abús de les noves tecnologies o fins i tot una incipient violència verbal i emocional cap a ell mateix i cap als professionals que l'atenen.\nEl programa de famílies col·laboradores suposa, per tant, un respir, una generació de noves experiències que sens dubte li faran créixer i augmentar la seva estabilitat emocional, social i educativa, entre altres. La mateixa família ens diu sovint, i amb una certa preocupació, que el jove en qüestió no vol sortir massa de casa els dissabtes que passa amb ells. Que vol fer “sofà, peli i manta” després de sopar, i que fins i tot cuina amb ells. Que estan contents amb la seva actitud, que és molt comunicatiu, irònic, rialler, etc però que els hi agradaria fer moltes més coses fora de casa amb ell.\nA aquesta família, en canvi, li donaria (ja els hi dono cada dijous que ens truquem per concretar els horaris del cap de setmana) les gràcies. Gràcies perquè precisament aquí radica l'èxit d'aquesta modalitat de programa: la normalitat de les seves accions. I és que aquesta normalitat és el millor que li poden oferir atès la motxilla que carrega el jove durant tota la seva infantesa.\nSovint des del món educatiu i les seves polítiques es cerquen metodologies, estratègies i accions fonamentades en la cerca de recursos materials i econòmics mentre que, els infants i adolescents –especialment la infància tutelada–, cerquen una cosa més concreta, més senzilla i segurament la més antiga del món des del punt de vista familiar: la presència. El fet de sopar i tenir unes persones que estiguin per tu; el fet d'escoltar-te. El limitar-te com a generació d'un entorn estable i de força seguretat és el que els infants –i els adults– necessiten/necessitem. Presència. Que estiguin per nosaltres. Que ens sentim estimats. Que ens cuidin.\nCal però, una major difusió d'aquest programa a través dels diversos territoris del país. I també la col·laboració de les xarxes i recursos territorials, especialment les provinents del món escolar, ja que un gruix important de les famílies col·laboradores procedeixen de les escoles o instituts del mateix infant/adolescent tutelat, recuperant així l'escola com a niu fonamental de socialització de l'infant. Atorgar, insisteixo, normalitat a les seves vides és i ha de ser un pilar de les polítiques adreçades a la infància, en la mesura que la societat vol i pot oferir, ja sigui de forma permanent en el cas de les famílies acollidores, o de forma esporàdica en el cas de les famílies col·laboradores.\nEn qualsevol cas, i abans de donar-vos les gràcies us pregunto: fem gran l'acolliment?


Els Xulius » trobada de bestiari infantil\nCategory: trobada de bestiari infantil\nTrobada infantil de bestiari\n30 gener 2020 14:09\nAquest diumenge 2 de febrer arriba una nova trobada de gegants i capgrossos infantils. Serà a partir de les 11 del matí des de la plaça de l’Església. Allà hi haurà la plantada de tot l’endimari que han estat preparant des de l’Esplai els Xulius i també l’Esplai Xiroi en els darrers dies. A continuació hi haurà una petita cercavila pels carrers del poble que finalitzarà a la plaça Marcer, a on hi haurà l’exhibició de tots els participants i l’escat de la traca dolça.\nTots aquells nens i nenes que es vulguin afegir a la cercavila amb el seu capgròs hi està convidat!\nAl migdia, tot just finalitzada la trobada, hi haurà ballada de sardanes a la mateixa plaça Marcer a càrrec de la Cobla Catània. Mentrestant, el grup de supergrans de l’Esplai us oferiran un petit vermut per recaptar fons pel viatge de fi d’etapa.\nEls Nisos, gegants de l'entitat, Esplai Els Xulius, trobada de bestiari infantil\n27 gener 2019 20:10\n*La trobada de gegants infantils i la ballada de sardanes omplen la plaça Marcer.\nAquest matí els carrers de Ribes han viscut un cop més la Trobada de gegants i bestiari infantil organitzada per l’Esplai els Xulius. El dia ha acompanyat i han estat molts els nens i nenes que amb les seves famílies s’han volgut sumar a aquesta festa.\nGrans i petits han ballat pels carrers durant la petita cercavila que ha començat a la plaça de l’Església per arribar fins la plaça Marcer. Un cop allà, tots els grups han pogut fer la seva exhibició acompanyats en tot moment per la parella de gegants de l’entitat, els Nisos. El grup d’esplai Xiroi, la Casota o l’Espai Obert La Serra també s’han afegit a la festa que ha finalitzat amb l’esclat de la traca dolça.\nA continuació, la mateixa plaça Marcer ha tingut lloc una ballada de sardanes a càrrec de la Cobla Catània que ens acompanya en aquesta data des de fa uns anys. Bon ambient en una plaça plena que ha pogut seguir festejant l’efemèride del 111é aniversari de la primera ballada de sardanes al nostre poble.\nEls Nisos, gegants de l'entitat, Esplai Els Xulius, festa major de sant pau, trobada de bestiari infantil\n29 gener 2018 21:51\n*Èxit de participació en la clàssica trobada infantil.\nUn diumenge gairebé primaveral va acompanyar la trobada de gegants i capgrossos infantils que organitza l’Esplai els Xulius en motiu de la Festa Major de Sant Pau. Tots els menuts de l’esplai van poder ballar i saltar pels carrers de Ribes amb els seus entremesos que han estat treballant en les darreres setmanes d’esplai. A més, per segon any consecutiu, el grup d’esplai teatral Xiroi també ens ha acompanyat en la trobada amb els seus gegants i cuques.\nUn matí radiant que ha finalitzat a la plaça Marcer amb la ballada conjunta de tots els grups participants i amb l’esclat de la traca dolça. En finalitzar s’ha donat pas a la ballada de sardanes a càrrec de la Cobla Catània a la mateixa plaça. Punt culminant d’un matí ple d’activitat.\nÈxit participatiu a la trobada de gegants infantil\n31 gener 2017 14:51\nTorna la trobada infantil de gegants i bestiari\n26 gener 2017 21:50\nAquest diumenge 29 de gener el grup de Caminades Els Xulius farà la tradicional pujada al cim del Montgrós per recollir el pessebre que van deixar el passat mes de desembre per les dates de Nadal.\nLa sortida es farà a les 8’00 del matí des de la plaça de l’Església. De tornada, es farà parada a la vinya d’en Josep Pascual a on hi haurà foc per qui es vulgui portar quelcom per esmorzar calent. El vi el posa l’organització i no cal apuntar-se.\nDe passada, es vol recordar que el diumenge 12 de febrer es farà la següent etapa del Camí de Sant Jaume de la qual ja es podrà apuntar a la merceria Mª Àngels a partir del dilluns vinent.\nTanmateix, l’Esplai els Xulius us convida a la Trobada de gegants i bestiari infantil que tindrà lloc aquest mateix diumenge a partir de les 11 del migdia des de la plaça de l’Església. A continuació, es farà una cercavila pels carrers de Ribes fins arribar a la plaça Marcer a on hi haurà la ballada conjunta i exhibició dels diferents elements festius fets pels nens i nenes de l’esplai. El punt i final el posarà l’esclat de la traca dolça.\nSeguidament, l’entitat us convida a la ballada de sardanes que es farà a la mateixa plaça Marcer a partir de la 1 del migdia. Serà amb la Cobla Catània. Us hi animeu?\nfesta major de sant pau, trobada de bestiari infantil\n1 febrer 2015 20:59\nAvui diumenge els Xulius CSR ha dut a terme diversos actes que finalitzen el programa de Festa Major de Sant Pau i donen pas a les de Carnaval. Durant el matí, la trobada infantil de gegants i bestiari a fet ballar grans i petits pels carrers del poble fins arribar a la plaça Marcer a on hi hagut la tradicional traca dolça. El vent i fred que ha bufat durant un moment no ha deixat que els gegants Nisos poguessin ballar amb normalitat i ens han esperat a la plaça fins a l’arribada de la cercavila.\nA continuació, després de la ballada conjunta i l’esclat de la traca, la mateixa plaça Marcer ha acollit la ballada de sardanes que ha anat a càrrec de la Cobla Catània. Una bona audició per fer el vermut i agafar gana per dinar.\nJa a la tarda, la sala gran de l’entitat ha vist les fases finals del torneig de tennis taula Sabre de Sant Pau. Després de setmanes de partits amb fases preliminars, avui finalment s’ha pogut gaudir dels darrers partits. El guanyador del torneig amateur d’enguany ha estat per en Jaume Trenzano que s’ha enfrontat a la final amb Xavier Pascual, segon classificat. En tercera posició ha quedat Josep Mesia. L’organització ha destacat el bon ambient que s’ha viscut durant aquestes darreres setmanes i espera poder repetir l’experiència l’any que ve en una nova edició.\nDe les gralles a la disbauxa\n28 gener 2015 22:45\nS’acosta Carnaval, abans però encara és moment de gaudir dels darrers actes de Festa Major que s’enllacen en aquest inici d’any. Aquest diumenge a partir de les 11 del matí, l’Esplai els Xulius convida a grans i especialment als més petits, a una nova trobada de gegants i bestiari infantil. Aquesta com cada any començarà de la plaça de l’Església i després de fer una petita cercavila pels carrers arribarà a la plaça Marcer a on hi haurà la ballada conjunta i l’esclat de la traca dolça. A continuació, la Cobla Catània oferirà una ballada de sardanes per arrodonir el matí de diumenge.\nJa a la tarda, a partir de les 5, hi haurà la fase final del torneig de tennis taula Sabre de Sant Pau. I a partir de les 7 la gran final.\nDe cara a Carnaval us avancem que ja podeu fer les vostres inscripcions per a la Xatonada Popular que es farà el proper divendres 13 de febrer a l’envelat de Can Puig. Serà a partir de 2/4 de 10 del vespre i el preu serà de 20 € per als socis, 23 € per acompanyants i 7 € menú infantil. Les inscripcions es poden fer a la Merceria MªÀngels o al bar Ca la Nisa fins el proper dimecres 11 de febrer. A continuació de la xatonada hi haurà ball amb el grup El Duet.\ncarnaval, festa major de sant pau, trobada de bestiari infantil\n3 febrer 2014 22:32\nCap de setmana mogut a els Xulius amb diverses activitats que han omplert la nostra agenda. El Grup Excursionista va poder gaudir d’una concorreguda ascensió al cim del Montgròs per anar a buscar el pessebre. Just en el mateix moment, petits i grans omplien els carrers i places del poble en la cercavila de gegants i capgrossos infantils que enguany a comptat amb una gran afluència de gent i a on els més menuts s’han divertit i han ballat al so de les gralles.\nJa a la tarda, la sala gran de l’entitat va veure les fases finals del torneig de tennis taula Sabre de Sant Pau al mateix temps que l’exposició dedicada als 25 anys de Pessebre Vivent Parlat de Ribes obria les seves portes. Per cert, si hi ha algú que encara no hagi pogut visitar aquesta fantàstica exposició encara ho podrà fer el proper cap de setmana 8 i 9 de febrer. Serà la darrera oportunitat de recordar moments i records de tota una gran trajectòria.\nFinalment Farra i Acció no va poder tirar endavant la travessa hivernal que tenien planejada per les males previsions de temps que van marcar pel dissabte. Tot i així, el diumenge es van acostar a la zona de Vallter 2000, a la comarca del Ripollès, per fer un petit tast de la neu caiguda durant la nit passada. El fort vent però va impedir fer l’itinerari previst en què es pretenia fer cim del Pic de la Dona, el Becivers i el Bastiments. Hi haurà més i millors dies.\nMoments de les diferents activitats que han tingut lloc aquest cap de setmana a els Xulius.\nEls Nisos, gegants de l'entitat, Farra i Acció, Pessebre Vivent Parlat, Secció d'excursionisme, exposicions, trobada de bestiari infantil\nTot a punt per una nova trobada\n25 gener 2013 21:39\nAquest diumenge arriba una nova trobada de gegants, capgrossos i bestiari infantil. Un cop més, des de l’Esplai els Xulius preparen una petita cercavila pels carrers del poble a on els més menuts tenen el gust de ballar i dansar al ritme de les gralles amb els treballs que han estat realitzant durant les darreres setmanes en el curs d’esplai.\nLa trobada s’iniciarà a les 11 del matí des de la plaça de l’Església i acabarà a la plaça Marcer a on hi haurà la ballada conjunta de tots els grups d’esplai i de tots aquells petits i petites que es vulguin afegir a la cercavila amb els seus nans. El punt i final de la trobada el posarà l’esclat de la traca dolça.\nSe celebra la trobada de gegants, dracs i capgrossos\n2 febrer 2012 17:37\nCom cada any, el diumenge següent a la Festa Major d’hivern de Ribes ha tingut lloc la trobada de gegants, dracs i capgrossos organitzada pels Xulius. Des de fa dues setmanes, els nens han estat preparant les seves manualitats per poder lluir-les pels carrers del nostre poble.\nAquest any la trobada ha anat relacionada amb una temàtica. Aquest any, ha estat escollida la temàtica de l’univers, i totes les manualitats han estat realitzades a partir d’aquest tema. Els Súper- Petits van fer la seva tradicional cuca representant, els Petits van fer un gegant que representava un astronauta amb les seves naus. El grup dels Mitjans van fer dos gegants també; aquests representaven extraterrestres estrambòtics. El grup dels Súper- Mitjans van fer uns cabeçuts que representaven astronautes. Amb ells anaven els coets que els portarien cap a l’espai. El grup dels Grans van pintar la “Gepeta”, el drac dels Xulius fet pels nens ja fa uns anys. I els Súper- Grans van portar les xanques, fent més amena aquesta festivitat del poble. S’ha de dir que vam tenir convidats: dos rèpliques del drac de la Geltrú portats per nens i els gegants Perico i Tecla, que ens acompanyen cada any. Per posar fi a l’ordre de la cercavila, van fer presència els nostres gegants: els Nisos.\nPer finalitzar la trobada,, els diferents grups de l’esplai van fer les sevesexhibicions a la Plaça Marcer i després de la ballada dels Nisos vam tirar la típica traca.


Taules de quatre cadires, separades per dos metres i un cambrer: model de terrasses a la Costa Brava - Diari de Girona\nTaules de quatre cadires, separades per dos metres i un cambrer: model de terrasses a la Costa Brava\nUna desena d'ajuntaments empordanesos prenen com a referència la proposta feta per més de 400 empresaris\nacn 14.05.2020 | 17:09\nUna terrassa del passeig marítim de Platja d'Aro tancada i veïns passejant, el 14 de maig ACN\nUna terrassa del passeig marítim de Platja d'Aro tancada i veïns passejant, el 14 de maig\nEl Grup Costa Brava Centre, que agrupa uns 400 empresaris de l'hostaleria i el turisme, ha impulsat un projecte perquè aquest estiu les diferents terrasses del litoral gironí segueixin un mateix criteri. Partint que les taules hauran d'estar separades dos metres entre elles, proposen que inicialment tinguin quatre cadires cadascuna –sense perjudici que es puguin ajuntar- i que un cambrer rebi els clients quan arribin i sigui ell qui els assegui.\n"Hem estudiat diferents fórmules i aquesta ens sembla la més adient", explica el gerent del grup, Martí Sabrià. De moment, ja hi ha una desena d'ajuntaments –entre els quals, alguns de grans com Platja d'Aro o Castelló d'Empúries- que prendran aquest model com a referència.\nDe moment, ja hi ha una desena d'ajuntaments que han decidit sumar-s'hi.\nSón Palafrugell, Palamós, Castell-Platja d'Aro, Calonge, Pals, l'Escala i Castelló d'Empúries (que inclou també la marina d'Empuriabrava). Tots ells s'han compromès a prendre com a referència aquest model de distribució de terrasses que proposa el Grup Costa Brava Centre.\nLa cancel·lació de creuers fins al juliol al port de Palamós genera pèrdues de més d'un milió d'euros.


MGest - Sobre MGest programa de facturació\nMGest programa de facturació\nMGest programa de facturació Online\nVendes MGest mòdul comercial\nMGEST PROGRAMA DE FACTURACIÓ, COMPTABILITAT I ERP\nMGest ERP és el programa de facturació, de gestió,de comptabilitat, de control de la producció i d'estocs, destinada a facilitar tasques administratives de qualsevol tipus d'empresa a nivell informàtic. Ja que ofereix un gran ventall d'opcions, flexibilitat i personalització.\nEs tracta d'un sistema CRM + ERP que permet d'una manera senzilla controlar els recursos de l'empresa i la relació amb els clients.\nEl programa és altament configurable i personalitzable, per adaptar-lo a les necessitats de cada usuari i de cada sector. Alguns sectors que està actualment adaptat: comercial, industrial, tèxtil, càrnic, mecànic, mèdic, supermercats, comerços, perruqueria, estètica, entre d'altres.\nMóduls MGest Característiques de l'aplicació Tríptic MGest (pdf)\nMultiempresa, multiusuari, i control d'accés, permet limitar l'accés de diferents usuaris al programa.\nBasat en un entorn multifinestra, el programa permet treballar amb múltiples tasques al mateix temps, oferint una gran organització de la informació.\nBasat en la estructura client-servidor, ofereix seguretat, robustesa, fiabilitat i un bon rendiment en xarxa.\nGràcies al seu disseny modular, només és necessiten adquirir els mòduls necessaris depenent de les necessitats de la seva empresa, i es redueixen els costos només a les necessitats de l'empresa.\nEl mòdul bàsic és l'eina necessària per la configuració de l'empresa, i incorpora la base de dades d’articles, clients, proveïdors i comissionistes.\nL'aplicació disposa d'editor d'scripts, consultes i informes personalitzables per els usuaris més avançats. Aquesta flexibilitat permet afegir noves funcionalitats a mida i realitzar adaptacions per automatitzar processos externs.\nConsta amb més de 300 informes, estadístics i gràfics, imprimibles i/o exportables a altres formats: Excel, PDF, arxiu de text, Bitmap, HTML, SVG, CSV, entre altres; que faciliten el coneixement de la situació de l'empresa i de diferents àrees específiques. Tots ells personalitzables.\nMGest és enllaçable a mida amb qualsevol comerç electrònic per potenciar les vendes de l'empresa via Internet. Actualment MGest ja disposa de connectors que vinculen amb Eshoptek, Woocommerce (Wordpress) i Prestashop entre d'altres.


Ada Colau reivindica des del Vaticà el rol de les ciutats en l'acollida dels refugiats\nIsrael desitja 'tots els èxits' a Sánchez Molina\tIsrael desitja 'tots els èxits' a Sánchez Molina\nAlexander Van der Bellen guanya les presidencials austríaques\tAlexander Van der Bellen guanya les presidencials austríaques\nEl constitucional egipci ratifica la llei contra les protestes del carrer\tEl constitucional egipci ratifica la llei contra les protestes del carrer\nAda Colau reivindica des del Vaticà el rol de les ciutats en l’acollida dels refugiats\nLa batllessa de Barcelona ha criticat la 'nefasta gestió' dels estats i la comunitat internacional, i a elogiat el paper de la societat civil\nLa batllessa de Barcelona, Ada Colau, ha reivindicat el rol de les ciutats en l’acollida dels refugiats, ha criticat la ‘nefasta gestió’ que n’han fet els estats i la comunitat internacional i ha elogiat el paper que està jugant la societat civil que marca el camí a seguir.\nEn la seva intervenció aquest divendres a l’obertura de la cimera internacional ‘Europa: els refugiats són els nostres germans i germanes’, convocada pel Vaticà, Colau ha advertit del ‘perill de l’avanç del discurs racista i feixista’, posant d’exemple la candidata a la presidència francesa, Marine Le Pen.\n‘Els estats i la comunitat internacional tanquen els ulls davant de les constants violacions dels drets humans’, ha criticat, i ha afegit que les polítiques d’asil de països com Alemanya, Grècia i Itàlia són l’excepció. Així mateix, ha reclamat vies segures per evitar més morts a l’èxode dels refugiats, més recursos i competències per a les ciutats perquè puguin atendre’ls i la concessió de permisos perquè aquestes persones puguin treballar i pagar impostos ‘com la resta de ciutadans’.\nColau ha lamentat que ‘la situació és dramàtica i està enquistada’, ha recordat que el 2016 ja han mort gairebé 5.000 persones ofegades al Mediterrani i ha afirmat que els refugiats representen el 0,2% del total de la població europea.\nA la cimera han assistit més de 70 alcaldes de ciutats europees, entre els quals hi ha la batllessa de Madrid, Manuela Carmena, el de València, Joan Baldoví, el de Saragossa, Pedro Santisteve, i el de Màlaga, Francisco de la Torre, i aquest dissabte els dirigents seran rebuts pel papa Francesc.


fallas - Entre pinzells i maquillatges\nNostres representants no solament van escoltar les indicacions que formulaven les professionals que oferien el curs sinó que se'ls va respondre a tots els seus dubtes primer amb exemples i després provant elles mateixes.\nEsta iniciativa té l'objecte d'ajudar a les protagonistes de la festa valenciana a estar sempre esplèndides per a qualsevol acte al que hagen d'assistir, que perfeccionen la seua tècnica i personalitzen el maquillatge amb trucs, diferents aplicacions, productes i correccions a la seua mesura.\nLa academia va posar a disposició tant d'Alicia com de les seues dotze companyes tots aquells cosmètics necessaris per a poder realitzar diferents proves amb l'objecte de descobrir els tons més afavoridors per als seus rostres.\nAixí, les màximes representants van gaudir d'un meravellós curs on la diversió i l'aprenentatge van posar una pinzellada de color. Una interessant jornada que els ajudarà este any del que són protagonistes a estar perfectes en tot moment.


Tràmit d’avís previ d’eleccions sindicals\nTràmit d'preavís d'eleccions sindicals\nModificació d'preavís d'eleccions sindicals\nAbans de la tramitació heu de saber:\n— Dades de l’empresa. En el model d’avís previ heu d’emplenar:\n- el nom de l’empresa, (Si se la coneix per un nom comercial, el podeu fer constar).\n- el NIF/CIF.\n— Dades del centre de treball. L’article 5.1 del RD 1844/1994, de 9 de setembre, que aprova el Reglament d’eleccions a òrgans de representació dels treballadors en l’empresa, defineix centre de treball com la unitat productiva amb organització específica, que es doni d’alta, com a tal, davant l’autoritat laboral. L’autoritat laboral competent per rebre les comunicacions d’obertura dels centres de treball és la Direcció General de Treball, depenent de la Conselleria de Treball i Formació, arran de la transferència de competències en matèria de treball (execució de la legislació laboral) efectuades per mitjà del RD 98/1996, de 26 de gener. Per tant, en l’apartat corresponent al centre de treball hi haurà de constar la informació indicada en la comunicació d’obertura del centre de treball i consignar-hi totes les dades que s’hi demanen.\n— Dades de les eleccions. L’article 2 del RD 1844/1994 indicat estableix que poden promoure les eleccions les organitzacions sindicals o els propis treballadors, conforme preveu l’article 67.1 de l’Estatut dels Treballadors. Els promotors han de comunicar a l’Oficina Pública d’Eleccions Sindicals i a l’empresa el seu propòsit de celebrar eleccions amb un termini mínim d’un mes d’antelació, almenys, a l’inici del procés electoral. El procés comença amb la constitució de la mesa electoral.\n— Annexos a l’avís previ.\n- Si es promouen eleccions a diferents centres de treball o en cas d’agrupació de centres dintre de la mateixa empresa, s’ha d’adjuntar l’annex 1 a l’avís previ.\n- Si el promotor de les eleccions és un grup independent de treballadors hauran d’adjuntar els annexos 2 i 3 a l’avís previ. Si a més voleu presentar l’avís previ i els seus annexos davant qualsevol Oficina del SOIB, o de Correus, o d’un altre organisme oficial, hi heu d’adjuntar l’annex 4.


“Esperanza”, el crit d’auxili de la cultura d’Annacrusa – Sons de Xaloc\nSons de Xaloc ja va posar el focus en la banda Annacrusa, nascuda en Castelló. En aquesta entrevista, Annacrusa ja anunciava més novetats en breus i, efectivament, hui tenim el plaer d’analitzar la cançó ‘Esperanza’, llançada el 17 de març. Aquesta cançó pot paréixer abstracta i complicada d’entendre, però la banda canta sobre les ferides obertes i que encara sagnen, en el món de la cultura. Annacrusa, de fet, és un dels tants grups que no ha pogut rodar el seu últim treball, Duelo, durant un any marcat per les distàncies, la falta de concerts i, en definitiva, la socialització. Un any en què la cultura ha sigut molt necessària per a evadir-nos de les frustracions del dia a dia.\nAnnacrusa genera unes cançons difícils d’etiquetar en un estil determinat: pop, rock i obscuritat poden ser paraules que defineixen l’estil del grup. En aquest cas, “Esperanza” és un crit d’auxili per part de la cultura i ha estat gravada als estudis Rocketes de Castelló per Alberto Sales. Així mateix, les mescles han estat generades a Portugal en l’estudi Demigod Recodings, per Miguel Tereso. La veu d’Anna Dobon, tan potent com és, acompanya uns ritmes lents amb la inestimable ajuda dels seus companys de banda, Sevi Guilles (guitarra), Carlos Pauls (baix) i Leny Orzaes (bateria).\nLa lletra de la cançó recorda a una vella llegenda cantada per la veu d’Anna Dobon:\nCuentan que hubo vida en ella,\ndicen que jugaba bajo el sol.\nCuentan que sufría penas\npero dicen que luchaba con fervor.\nJa en aquesta primera estrofa es pot assaborir la lluita de la cultura per sobreviure davant una pandèmia que va congelar totes les seues esperances de professionalitzar-se, sobretot en l’escena valenciana, tal com s’explica en aquest reportatge de Sons de Xaloc. La lletra d’”Esperanza” està escrita pel guitarra i fundador del grup juntament amb Anna Dobon, Sevi Guilles.\nPer la seua banda, el videoclip d’”Esperanza” és una xicoteta joia que cal valorar, de com de cuidada està. El vídeo està realitzat per Cocowork Films & Graphics entre març i abril de 2019. Fent gala de la seua obscuritat, el videoclip de la banda juga molt amb colors més obscurs: roig, blau o blanc. Segons la pròpia descripció de la banda al Youtube, aquest vídeo està gravat a l’auditori de Castelló: “La idea principal del vídeo està basada en aquella imatge dels músics en l’enfonsament del Titanic, quan deien el seu últim adeu tocant el seu instrument”.\nAmb tot, pareix que el relat audiovisual es desenvolupe en os escenaris diferents: a un bar en les taules buides i, per altra banda, a un escenari. De fet, Annacrusa ja llança una explicació davant aquest muntatge: “la idea era traure teatres i sales totalment buides, sense públic i quasi sense artistes, evidenciant que la cultura ha sigut silenciada”. En gran part dels plànols, els músics se situen a contrallum, evidenciant eixe efecte obscur que Annacrusa tant persegueix. Un altre aspecte que es pot destacar del videoclip és la soledat, ja que els músics toquen damunt d’un escenari totalment sols, acompanyats, pot ser, de la melancolia per no poder sentir la calor humana.\nAnnacrusa s’obri en canal en aquesta cançó anomenada ‘Esperanza’ i, de fet, el grup assegura que ha estat realment complicat “traure un disc i no poder portar-lo a cap lloc, presentant-lo amb comptagotes”. Pel que fa a les novetats, Annacrusa ja anuncia que el proper àlbum no se sap exactament quan sortirà, ja que volen “traure-ho a poc a poc, però és un disc que, com l’anterior, diu coses molt profundes i reals”.\nTags: Annacrusa castelló Esperanza nou treball Rocketes single Videoclip


El capítol de Globus Sonda gravat a Igualada s’emetrà dilluns al vespre en un nou horari\nEl programa conduit per Francesc Mauri i Candela Figueras comptarà amb Ivan Labanda com a convidat i s’emetrà a les 21:50 h per TV3\nDivendres, 16 agost 2019. 03:00. Redacció AnoiaDiari.\nEl programa Globus Sonda TV3 s'enlaira el dilluns 19 d'agost des d'Igualada i es podrà veure per TV3 a partir de les 21.50 h, després del Telenotícies vespre, amb El Festival European Ballon festival com a protagonista. El programa comptarà amb l'actor Ivan Labanda com a convidat principal acompanyant al Francesc Mauri sobre el globus i amb un convidat sorpresa molt reconegut dins del món musical i teatral acompanyant a la Candela Figueras en el cotxe de seguiment.\nGlobus Sonda és un programa de televisió pensat, creat i produït per l'agència de comunicació igualadina Boxcom. El program gira al voltant d'entrevistes personals dalt d'un globus a personatges de rellevància mediàtica, esportiva i social, conduït pel meteoròleg Francesc Mauri i amb la periodista Candela Figueres com a co-presentadora del format. En aquest quart capítol, rodat a Igualada, acompanyarà al Francesc Mauri l’actor, cantant intèrpret i imitador, Ivan Labanda.\nIgualada com a plató\nEl programa del dilluns vinent es va rodar en un plató molt especial, l'European Ballon Festival. Precisament, un dels factors que diferenciarà el programa rodat a Igualada de la resta, és el fet que el globus de Globus Sonda no volarà sol, sinó que ho farà rodejat dels més de 60 globus aerostàtics que van formar part del festival.\nEn aquest entorn inigualable, el programa mostrarà als espectadors què és l'European Ballon Festival i les diferents activitats que es desenvolupen durant el festival, com el vol inaugural, el vol de la ciutat o el multitudinari Night Glow.\nI anirà més enllà, ja que Globus Sonda és en essència un aparador per descobrir zones concretes del país des d'un punt de vista privilegiat, diferent i únic. Dalt d'un globus les coses es veuen diferents, i en aquest cas, el programa també centrarà l'atenció en l'entorn geogràfic i natural d'Igualada i la Conca d'Òdena, amb imatges aèries del Castell de la Pobla de Claramunt, la ciutat d'Igualada o el Riu Anoia, posant també en relleu el projecte de les Vies Blaves en el seu pas per Igualada.\nEl programa visitarà també espais concrets de la ciutat com la plaça de l'Ajuntament o el Museu de la Pell d'Igualada i Comarcal de L'Anoia, descobrint l'antiga fàbrica cotonera del s.XIX Cal Boyer,i Cal Granotes, una de les adoberies més antigues d'Europa.\nPer l'equip de Boxcom, que ha fet possible aquest Globus Sonda, “és un privilegi haver pogut rodar aquest programa a Igualada. El fet de rodar a casa sempre és especial, i rodar en un escenari com l'European Ballon Festival, la ciutat d'Igualada i la Conca D'Òdena, simplement indescriptible. Com bé diu en Mauri, el Globus Sonda de dilluns serà un programa de Champions”.\nLa FESTHI edita per segon any la publicació de la Festa Major de Sant Bartomeu\nLa Sala acull una retrospectiva de dos segles de circ a la capital de l'Anoia\nSanta Maria de Miralles comença avui tres dies de Festa Major\n1 Els Mossos agafen declaracions i investiguen una baralla multitudinària davant les Cotxeres, a Igualada 4230 lectures\n2 Aquest estiu, escapa't a l'Anoia: Passejada al Balç de Fontanilles 4037 lectures\n8 Camil Roca: "La COVID-19 no afecta al prestigi, però Igualada ha de fer un treball estratègic amb la seva marca" 1532 lectures


La Conselleria d'Educació, Investigació, Cultura i Esport ha resolt la concessió de les beques postdoctorals de 2 anys de l'exercici 2017.\nAquesta subvenció completa la formació del personal investigador doctor que desitja desenvolupar un projecte d'investigació en col·laboració amb una universitat o centre d'investigació de fora del territori valencià. Els beneficiaris són personal investigador amb una experiència postdoctoral de tres anys que han comptat també amb una ajuda de caràcter predoctoral..\nPer al període 2017-2019, aquesta convocatòria mobilitza un total de 4.531.030 euros destinats a sufragar la contractació de 49 persones investigadores. Aquestes xifres suposen un total de 6 persones més beneficiades que l'any 2016 i un augment del 13,95% del pressupost en relació amb la convocatòria de l'any passat.\nLa distribució dels beneficiaris per sexe és de 24 dones i 25 hòmens, dels quals 9 pertanyen a les comarques d'Alacant, 3 a les de Castelló i 37 a les de València. L'inici dels contractes en 2017 serà el 16 de setembre.\nAquesta subvenció s'incorpora al Programa Operatiu del Fons Social Europeu (FSE) i coincideix amb la commemoració del 60 aniversari de l'FSE, instrument financer de la Unió Europea destinat a millorar la cohesió social i el benestar econòmic a totes les regions de la Unió.\nLa resolució de la concessió es pot consultar en aquest enllaç


LLEGANDO A LA FÁBRICA DE CEMENTO...: Picantons amb llagostins.\nPer al dinar de Cap d'any d'enguany a LaFábrica varem tenir la pensada de fer tot un clàssic de la cuina catalana i que solem anomenar "mar i muntanya" per allò d'ajuntar el bo i millor dels dos medis. La mescla de l'aviram, el marisc i la picadeta fan una salsa deliciosa que convida al consum inmoderat de pa sucant amb abundància la deliciosa salsa entre entre tall i tall.... Son clàssics del concepte, el pollastre amb llagosta o amb escamarlans. En el nostre cas hem combinat picantons amb uns fantàstics llagostins. El resultat ha sigut d'infart....\n250 gr de tomàquet triturat.\nUn parell de cebes.\nDues fulles de llorer.\nUn ramet de farigola i julivert.\nUna copeta de conyac.\nUn grapat d'avellanes o ametlles torrades.\n2 o 3 crackers.\nEn una cassola posarem oli d'oliva a escalfar i enrossirem els llagostins per ambdós costats. Els reservem.\nTallem els picantons a quarts i els enrossirem en el mateix oli on hem fregit els llagostins. Així que els talls estiguin dauradets per fora els retirarem i els reservarem.\nAprofitant l'oli que ens ha aromatitzat els picantons i els llagostins sofregirem la ceba tallada ben menuda i a foc molt baix i deixant que sui i s'enrosseixi. Hi afegirem una cullerada sopera de sucre i deixarem que es vagi caramel·litzant una estona a punta de gas.\nQuan la ceba estigui ben transparent i rossa hi afegirem l'all picat, el julivert, el llorer i el ramet de farigola. Afegirem tot seguit una copeta de conyac i deixarem que s'evapori.\nIncorporarem el tomàquet al sofregit, rectificarem de sal i de pebre i el deixarem coure a foc ben baix una bona estona.\nAprofitarem aquest moment per fer la picada amb els ingredients que hem detallat i una miqueta de sal.\nReincorporem els quarts de picantó al guisat els hi donem unes voltes a la salsa de tomàquet, els acabem de cobrir amb el brou de pollastre i ho deixem coure a foc ben baix fins que ens semblin tendres (uns 30-40 min).\nAfegim ara la picada deixatada en una mica de caldo, remenem i ho deixem acabar de coure uns deu minuts.\nRetirem del foc, incorporem els llagostins i ho deixem reposar uns 5 minuts abans de servir per tal de que els llagostins acabin de coure, abans de servir.\nPer descomptat, que aquesta és una d'aquelles receptes que està més bona al dia següent. O sigui que més val fer la feinada el dia abans de l'àpat i reescalfar-ho mentre fem el vermutet amb els comensals abans de portar-ho a taula. Sobretot, un bon vinet i que no falti pa cruixent....\nCom que es tracta d'un plat contundent nosaltres el solem acompanyar d'un entrant lleuger, com una amanida o bé una crema de verdures.\nEtiquetes de comentaris: PEIX I MARISC, POLLASTRE I AVIRAM, Què cal menjar per suportar el mil•lenni?


Els colors de l'arc iris. Bloc de Lorena Milvaques: LES PRIMERES ELECCIONS SOTA LA LLEI DE LA PARITAT\nS’acosten els comicis electorals del proper mes de maig i els partits polítics es troben inmersos en la confecció de les seues llistes electorals. Estes van a ser les primeres eleccions en les quals va a aplicar-se plenament la Llei de Paritat aprovada el passat 18 de juny pel Congrés dels Diputats. Una llei que per sintetitzar-la en poques paraules obliga a que un mínim de dos de cada cinc llocs a les llistes electorals estiguen ocupats per dones. Un proposta que ha sigut llargament discutida i debatuda i que pretén trencar amb la poca participació de les dones dins el món de la política. En este sentit, les estadístiques no deixen lloc al dubte. Segons un estudi de l’Institut Nacional d’Estadística (INE), la representació de dones no arriba al 30% en el Congrés dels Diputats, ni al 25% en el Senat. En l’àmbit autonòmic i europeu, les dones no arriben a ocupar ni tan sols el 30% dels llocs representatius. No hi ha cap dona que presidisca una comunitat autònoma i el percentatge d’alcaldesses és sols del 10%.\nLes xifres demostren que cal una política decidida que permeta la incorporació de la dona als cercles de decissió i de poder públic. Per això cal impulsar mesures que facen possible la compatibilització de la vida familiar amb l’exercici de la “res pública”. Malgrat això, les Dones del Bloc sempre ens hem oposat a la Llei de Paritat impulsada des d’altres partits de l’esquerra. Nosaltres, les dones nacionalistes que cada dia treballem dins el Bloc, considerem que esta mesura pot tindre efectes nocius cap a les pròpies dones. Perque si una persona és vàlida i vol treballar pel seu poble té tot el dret a fer-ho des de les institucions independentment del seu sexe. En este sentit, és important que parlem de PERSONES, amb majúscules, siga quin siga el seu sexe. Eixa és la vertadera igualtat que ens portarà a una paritat real, que trenque les barreres i les imposicions d’una societat masclista que encara patim. Perque en la pràctica, la igualtat en els fets seguix sent encara una ambició per la qual milers de dones compromeses treballem a diari. Així i tot, la Llei d’Igualtat té aspectes molt positius que van en favor d’una discriminació positiva que cal aplicar en una situació com esta. Així, reconeix el dret a la conciliació de la vida personal i laboral, el foment de la corresponsabilitat en l’assumpció de les feines domèstiques, i fixa mesures per previndre l’acosament sexual en el treball. També aborda els tractes desfavorables relacionats amb l’embaràs o la maternitat i impulsa direccions empresarials amb la presència femenina.\nEl proper 27 de maig les llistes de tots els partits aniran plenes de noms femenins. Esperem que totes elles siguen persones capaces, treballadores incansables pel seu projecte polític, siga quin siga. Esperem que l’amenaça de trobar-nos amb “dones floreros” siga tant sols un fet testimonial per a aquells partits que no disposen de gent amb la valua necessària per representar la veu del poble.\nPublicat per Lorena Milvaques a dijous, de febrer 22, 2007


Ambició insuficient a Olímpia | Futfem.cat\nEl Sabadell, que depenia d'ell mateix per aconseguir la permanència, es complica una mica la vida després de perdre a casa per 0-2 contra el Cerdanyola en un partit en el qual, segons el tècnic local Àngel Codina, els ha faltat «ambició». «Crec que no hem estat del tot ambicioses pel que la situació podia requerir, no hem estat malament, però si hagués de posar una nota, seria entre un cinc o un sis. Ha estat un partit correcte, però no amb la suficient ambició per a guanyar un partit que havíem de guanyar per acabar d'agafar la tranquil·litat que necessitem» es queixa l'entrenador local. Codina és conscient que, tot i tenir paciència, el seu conjunt no ha aconseguit sorprendre el Cerdanyola: «Hem elaborat, però no hem estat molt ambicioses. A més, ens hem trobat un Cerdanyola molt compacte, amb les idees molt clares i no hem estat capaces de fer-les mal. Hem tingut les nostres ocasions, elles també han tingut les seves i 0-2 com podríem haver quedat 2-2, un partit molt estàndard».\nL'equip arlequinat resta pendent dels resultats dels rivals directes: «Ara estarem pendents aquesta tarda dels resultats i sobretot la setmana que ve, a veure si ens ajuden i arribem a l'última jornada amb certes garanties, amb un cert marge de tranquil·litat» admet el tècnic del conjunt arlequinat, Angel Codina, que dóna gràcies pels primers punts que els van permetre guanyar un cert avantatge: «Ara estem tenint un avantatge que vam aconseguir al principi quan vam arribar, i sempre hem tingut aquest marge de 4 o 5 punts, a veure si ens va bé ara per concloure aquest tram final de Lliga que estem acabant al límit» confessa l'entrenador del conjunt del sabadellenc.\nEl Cerdanyola, per la seva banda, pensava que jugarien al camp gran d'Olímpia, però no ha estat així i el canvi de plans els ha dificultat una mica la feina, com reconeix Oriol Roig: «Nosaltres pensàvem que jugaríem al camp de darrere, el més gran i en jugar al camp petit ens ha costat més a l'hora de poder circular amb facilitat la pilota, però bé, dins de la dificultat aquesta de l'espai, hem pogut fer-ho força bé, el partit ha estat bastant controlat» descriu. El tècnic del combinat verd també confesa que el seu equip ha patit als primers minuts amb dues ocasions clares de les locals, però ha pogut anar guanyant tranquil·litat a mesura que passaven els minuts: «El Sabadell al principi, amb l'empat a zero, ha tingut un parell d'ocasions clares que la nostra portera ha resolt molt bé, després hem seguit jugant. Hem jugat bé, el partit estava força igualat i un cop hem fet el primer gol hem marcat una mica més les diferencies» relata Roig.\nEl primer gol ve de la mà de Núria Ortega, al minut 37, a partir d'una bona jugada col·lectiva que acaba amb una passada de 'Chivi' que acaba transformant Ortega. Amb aquest resultat de 0-1 ha acabat la primera part, i a la represa no ha variat gaire el joc: «Hem seguit jugant bé i tenint més ocasions» informa el tècnic visitant que tot i aconseguir més oportunitats de fer gol, només ha pogut fer-ho una vegada més, també a partir d'una passada de 'Chivi' a Núria Ortega, qui ha tornat a finalitzar, posant el 0-2 definitiu al marcador al minut 63, calmant una mica més les verdes. «Al final, el partit ha estat bastant controlat i amb les intencions que nosaltres volíem», declara Roig que també mirarà resultats de rivals directes com el Sant Andreu, amb qui s'enfrontaran la següent jornada: «Sortim amb molt bona sensació per encarar el proper rival, que està allà enganxat a nosaltres» reconeix l'entrenador visitant.


Descarrilant Estatuts - La trappola\nÉs Maragall l’únic responsable de la crisi de govern? De moment és només ell qui està rebent totes les patacades, desautoritzat pels socis de govern i pel seu propi partit sembla com si fos l’únic responsable de tots els problemes del tripartit. El PSC actua com si no hi tingui res a veure, i en canvi no va tindre cap mena de mirament a l’hora d’escampar la notícia, de negar cap possibilitat de reforma, i en definitiva de ridiculitzar el nostre President -el dels catalans, vull dir- Podrien haver gestionat la crisi amb molta més discreció, sense soroll, no calia que els mitjans de comunicació en sabessin tots els detalls i es podria haver fet la tanda de converses amb tranquil.litat, com es fa en qualsevol país normal quan s’arriba a meitat de legislatura. En canvi han preferit la pirotècnia, l’exageració, i escarnir de pas el President, tot un despropòsit, del PSC vull dir, no d’en Maragall.\nMentrestant el PSOE està ben calladet, ara si hi ha disciplina, només parla en Zapatero i no s’escolten ni els Ibarras ni els Bonos, tots ben calladets deixant que el cuc es mengi la poma. Va fracassar el primer pla d’esmenar l’Estatut fins que quedés net com una patena, no era possible, algú no va pensar que per aquest camí necessitaven la col.laboració del PP, aquest va veure clar que hi havia en la negativa a trobar un acord molts vots a guanyar, i el PSOE no aprovaria mai un estatut sense modificar. I si es trenca el govern tripartit? Algú s’imagina que si Maragall dimiteix, o és destituit per una moció de censura, o convoca eleccions anticipades, el PSOE votarà que si a l’Estatut? Votar si a un estatut que ha desfet el govern de Catalunya?, dirà la Brunete. Em sembla que Zapatero per fi haurà trobat el camí, i l’Iceta De Madre no desaprofitaran l’oportunitat.\nEl govern d’en Maragall ja ha arribat a la seva fi, només el manté un precari equilibri, el trapezista Pasqual però es manté a la corda amb gran enginy, la qüestió és ara, qui el fara caure? Qui serà el malvat? De moment en Mas ha vist el parany, i ha deixat anar, -en tot cas presenteu vosaltres una moció de confiança! El PSC no pot destituir un President del seu propi partit, ERC i IC no es poden arriscar tant, i el PP que seria el candidat ideal no pot fer-ho per haver-ne presentat ja una, es deu estar donant cops de cap en Piqué, el famós 3% ha salvat al President Maragall. El President ha vist que hi ha un equilibri, molt precari i ple de perills, però pot ser val la pena seguir endavant i córrer el risc, si ja està tot perdut només hi pot tindre a guanyar, ser el President de l’Estatut bé s’ho val.


"Liberté", d'Albert Serra; "La innocència", de Lucía Alemany, i "El silencio del pantano", de Marc Vigil, són les tres pel·lícules, amb participació de TV3 que es podran veure en la 16a edició del Festival de Sevilla, que se celebrarà del 8 al 16 de novembre a la capital andalusa.\n21/10/2019 - 11.19\n"La innocència", "Liberté" i "El silenci del pantà", en la 16a edició del Festival de Sevilla\nLa pel·lícula d'Albert Serra "Liberté" competeix en la secció oficial de la 16a edició del Festival de Sevilla. També han estat seleccionades "El silenci del pantà", de Marc Virgili, que forma part de la secció oficial fora de concurs, i "La innocència", de l'Special Screening, totes tres amb participació de TV3.\n"Liberté" (Albert Serra)\n1774, uns anys abans de la Revolució Francesa, entre Potsdam i Berlín. Madame de Dumeval, el duc de Tesi i el duc de Wand, llibertins expulsats de la cort puritana de Lluís XVI, van a la recerca del llegendari duc de Walchen, un seductor i lliurepensador alemany, sols en un país on regna la hipocresia i les falses virtuts. La seva missió: exportar el llibertinatge, una filosofia de la il·luminació basada en el rebuig de la moral i l'autoritat, però també, i sobretot, trobar un lloc segur per continuar els seus jocs maliciosos. Les novícies d'un convent proper, es deixaran també arrossegar per aquesta nit fosca on només regna la llei del desig insaciable?\n"Liberté" ha rebut el Premi Especial del Jurat al Festival de Canes d'enguany i s'estrenarà als cinemes el 15 de novembre. És una producció d'Idéale Audience (FR), Rosa Filmes (PT), Andergraun Films (SP) en producció associada amb Lupa Film (DE) i amb la participació de TV3.\n"La innocència" (Lucía Alemany)\nEstrenada en la secció de nous directors del Festival de Donostia, aquest treball narra la història personal de la directora, Lucía Alemany, que torna al poble on va néixer per explicar les vivències d'adolescent. La Lis és una adolescent que somia ser artista de circ i sortir del poble on va néixer, tot i les traves que, de ben segur, li posarien els seus pares. És estiu i, a la Lis, li agrada jugar pels carrers del poble amb les seves amigues i flirtejar amb un noi que té uns quants anys més que ella, cosa que provoca comentaris de la gent del poble. La falta d'intimitat i la tafaneria constant dels veïns obliguen la Lis a portar aquesta relació en secret, perquè no vol que se sàpiga. Aquest estiu idíl·lic s'acaba i, amb l'inici de la tardor, la Lis descobreix que està embarassada.\nLa pel·lícula està protagonitzada per Laia Marull, Sergi López, Carmen Arrufat i Joel Bosqued i és una producció de Turanga Films, Un Capricho de Producciones i Lagarto Films.\n"El silencio del pantano" (Marc Vigil)\nEl director Marc Vigil, amb una llarga trajectòria en televisió com a realitzador de conegudes sèries com "El Ministerio del Tiempo", "Vivir sin permiso" o "Diablo guardián", fa el salt a la gran pantalla amb la direcció d'"El silenci del pantà", la seva primera pel·lícula. La pel·lícula és l'adaptació cinematogràfica del llibre que porta el mateix nom, feta per Carlos de Pando i Sara Antuña. Aquest thriller comença amb l'aparició d'un cadàver en un racó del riu Túria en estranyes circumstàncies i, a partir d'aquí, l'espectador s'endinsarà en una història en la qual serà testimoni d'un crim que esquitxa personatges poderosos de la societat valenciana. Les seves revelacions aviat deixaran al descobert el pantà silenciós, símbol de la decadència i la corrupció, sobre el qual s'alça la ciutat.\nAquest mateix mes d'octubre "El silenci del pantà" s'ha presentat al Festival Internacional de Cinema de Busan, un dels més importants certàmens cinematogràfics d'Àsia. És una pel·lícula produïda per Zeta Cinema i El Silencio Producciones Cinematograficas amb la participació de RTVE, TV3, Netflix i CreaSGR.\nEl Festival de Sevilla té com a objectiu promoure i difondre la cinematografia europea, i s'ha convertit en un lloc de trobada anual per als talents europeus de cinema, periodistes especialitzats i professionals del sector. Aquest any se celebrarà del 8 al 16 de novembre, nou dies en què indústria, públic i crítica conviuen al voltant d'una selecció del millor cinema europeu. Estrenes a Espanya de les grans pel·lícules del cinema d'autor contemporani, la presència de bon nombre de talents emergents, una defensa decidida del cinema espanyol més jove, el suport al cinema andalús i sobretot la plena seguretat que avui, més que mai, un festival de cinema pot ser útil al públic, a les pel·lícules i als cineastes.


Автор темы Nypoq\nTindre l’oportunitat de retre un homenatge als grups que han marcat la nostra història personal i musical és una proposta que no hem pogut rebutjar. Un orgull, donar veu a moltes de les bandes i artistes que haurien de romandre en la nostra memòria col·lectiva.Els сайт grups a qui retem homenatge són projectes que ja no estan en actiu. Alguns, des de fa molt de temps; uns altres s’han dissolt recentment. La nostra idea és clara: els protagonistes han de ser-ne els pioners, aquells que van posar la primera pedra en el difícil camí de la normalització a través de les cançons. Aquells que ens van inspirar a molts altres a fer la música que ens agradava i a cantar-la en valencià. Sense prejudicis i sense pors. En el seu cas, també sense massa ajuda. Però regalant-nos un futur (possiblement sense saber-ho) a les generacions que veníem després.\n30 Авг 2021, 23:46\n31 Авг 2021, 06:55\n30 Авг 2021, 18:26


Roba per la llar Barcelona - Antiga Casa Reus\n30% de Descompte en Farcits Nòrdics!\nJocs de llençols de cotó egipci pentinat i merceritzat.\nLes millors marques als millors preus.\n105,10 € En estoc\nFunda sofà /funda cadira Velont Roma...\nFunda sofàs Roma de la marca Velfont bielàstica. Teixit bielàstic multiextensible de gran adaptabilitat. Facilitat de lavabo i assecat ràpid.\n129,90 € En estoc\nJoc de llençols llarg especial 210 LLISOS\nJoc de llençols LLARG ESPECIAL 210 en colors llisos. Es serveix en pack de 2 peces: coixineres + encimera i per altra banda baixera ajustable.Li oferim una carta de colors que li permet realitzar combinacions al seu gust per a totes les mesures especials.Composició: 50% cotó / 50% polièster. Estan confeccionades amb teixit de 57 fils / cm2 d'alta qualitat.\n134,00 € En estoc\nCOMANDA PERSONALITZADA, PREVI ACORD AMB LA BOTIGA.\nAntiga Casa Reus, amb més de 100 anys d'experiència en el món del Textil per la llar, ara disponible en botiga ONLINE, perquè els nostres clients puguin fer les compres de les millors marques al millor preu desde casa.\nRoba per la llar Barcelona\nA les nostres botigues de roba per la llar li oferim les millors qualitats i preus de les marques més prestigioses. Li oferim també sempre ofertes amb les millors qualitats.